stanford-oval/wikipedia huggingface dataset:
สมเด็จพระเจ้าทรงธรรม
กบฏ

สมเด็จพระเอกาทศรถสวรรคตเมื่อปี 2153/54 และสืบทอดราชบัลลังก์โดยสมเด็จพระศรีเสาวภาคย์ พระราชโอรสที่ประสูติจากสมเด็จพระอัครมเหสี พระองค์ครองราชย์ไม่ถึงปีและไม่ได้แสดงความสามารถใด ๆ จึงถูกจับสำเร็จโทษที่วัดโคกพระยา ก่อนที่พระองค์จะสวรรคต พ่อค้าชาวญี่ปุ่นบุกเข้าไปในพระราชวังและจับองค์กษัตริย์เป็นตัวประกัน พระองค์ได้รับการปล่อยตัวหลังจากสัญญาว่าจะไม่ทำร้ายชาวญี่ปุ่นคนใด พวกกบฏญี่ปุ่นจึงจับสมเด็จพระสังฆราชไว้เป็นหลักฐานจนสามารถหนีออกนอกประเทศได้
ราชการสงคราม > เสียเมืองตะนาวศรี

พ.ศ. 2146 เมืองตะนาวศรี ถูกกองทัพพม่าเข้าล้อมเมืองจึงส่งหนังสือมาแจ้งให้ยกกองทัพไปช่วยป้องกันเมือง สมเด็จพระเจ้าทรงธรรมจึงตรัสให้พระยาพิชัยสงครามเป็นแม่ทัพยกไปช่วยป้องกัน แต่เมื่อยกมาถึงด่านสิงขรมีนายทัพนายกองเข้ามาแจ้งว่าเมืองตะนาวศรีเสียแก่พม่าแล้ว สมเด็จพระเจ้าทรงธรรมจึงให้ยกทัพกลับ ด้วยเหตุนี้กรุงศรีอยุธยาจึงต้องเสียตะนาวศรีอันเป็นเมืองท่าที่สำคัญทางตะวันตกในทะเลอันดามัน
ราชการสงคราม > สงครามกับกัมพูชา

พ.ศ. 2164 พระไชยเชษฐาที่ 2 กษัตริย์แห่งกัมพูชาได้ย้ายราชธานีจากกรุงศรีสุนทร ไปยังกรุงอุดงมีชัย และได้ทำการไม่ส่งบรรณาการไม่ขึ้นกับกรุงศรีอยุธยา ซึ่งกัมพูชาเป็นประเทศราชมาตั้งแต่รัชสมัยสมเด็จพระนเรศวร สมเด็จพระเจ้าทรงธรรมทรงยกทัพ โดยพระองค์ทรงเป็นแม่ทัพบก ให้พระยามหาอุปราชเป็นแม่ทัพเรือ พระไชยเชษฐาทรงใช้วิธีเจรจาหน่วงเวลาและรวบรวมกำลังพลเพื่อรบ กองทัพเรือของพระยามหาอุปราชเมื่อรอเวลานานก็ขาดแคลนเสบียงจนต้องถอยทัพ ส่วนกองทัพบก กองทัพอยุธยาถูกลวงให้เดินทัพไปยังเส้นทางที่เป็นกับดัก ก่อนจะถูกกองทัพของพระไชยเชษฐาซุ่มโจมตีที่ภูเขาพนมจังกาง จนฝ่ายอยุธยาแตกพ่าย ไพร่พลถูกจับเป็นเชลยและถูกเรียกว่า "เสียมจังกาง"
เชียงใหม่ซึ่งเคยเป็นประเทศราชมาตั้งแต่รัชสมัยสมเด็จพระนเรศวรมหาราช​ต่างก็พากันแข็งเมืองไม่ยอมขึ้นกับกรุงศรีอยุธยา
พระราชกรณียกิจ > วรรณกรรมทางพระพุทธศาสนา

สมเด็จพระเจ้าทรงธรรมทรงเป็นนักปราชญ์ รอบรู้ในวิชาการหลายด้าน มีความเลื่อมใสศรัทธาในพระพุทธศาสนา ทรงประพฤติราชธรรมอย่างมั่นคง เป็นที่รักใคร่นับถือของบรรดาราษฎรและชาวต่างชาติ พระกรณียกิจส่วนใหญ่ของพระองค์ มุ่งส่งเสริมทำนุบำรุงศาสนาพุทธในด้านต่าง ๆ เช่น โปรดเกล้าฯ ให้คัดลอกพระไตรปิฎกภาษาบาลีฉบับสมบูรณ์เป็นจำนวนมาก ทรงให้นักปราชญ์ราชบัณฑิตแต่งมหาชาติคำหลวงถวาย นับเป็นวรรณคดีชิ้นสำคัญของสมัยอยุธยา ได้มีผู้พบรอยพระพุทธบาทบนยอดเขาสุวรรณบรรพต แขวงเมืองสระบุรี พระองค์ได้โปรดเกล้าฯ ให้สร้างมณฑปครอบรอบพระพุทธบาท พร้อมทั้งสร้างพระอุโบสถ พระวิหารการเปรียญ กับกุฏิสงฆ์ ถวายให้เป็นสมบัติในพระพุทธศาสนา พระพุทธบาทสระบุรีจึงมีความสำคัญ เป็นที่รู้จักอย่างกว้างขวางของพุทธศาสนิกชนตั้งแต่นั้นมาตราบถึงปัจจุบัน
พระราชกรณียกิจ > ความสัมพันธ์ระหว่างประเทศ

พระองค์ทรงมีสัมพันธ์ไมตรีกับบรรดาต่างประเทศที่เข้ามาติดต่อค้าขายกับไทย ทำให้กรุงศรีอยุธยาเป็นเมืองท่าที่สำคัญในภูมิภาคแถบนี้ของโลก ชาวต่างประเทศ โดยเฉพาะฮอลันดา อังกฤษและญี่ปุ่น ที่เข้ามาติดต่อค้าขายกับไทยตั้งแต่รัชสมัยสมเด็จพระนเรศวรมหาราชและสมเด็จพระเอกาทศรถ พระองค์ก็ได้โปรดเกล้าฯ พระราชทานที่ดินบริเวณปากแม่น้ำเจ้าพระยาฝั่งตะวันตก ริมคลองปลากด เหนือเมืองสมุทรปราการ ให้ชาวฮอลันดาตั้งคลังสินค้า และส่วนชาวญี่ปุ่น ปรากฏว่ามีชาวญี่ปุ่นสมัครเข้ารับราชการที่กรุงศรีอยุธยาเป็นจำนวนมาก จนได้มีการจัดตั้งกรมอาสาญี่ปุ่น ขึ้นมาช่วยราชการกรุงศรีอยุธยา ชาวญี่ปุ่นที่มีบทบาทสำคัญในวงการเมืองในรัชสมัยของพระองค์คือยามาดะ นางามาซะ ซึ่งต่อมาได้รับพระราชทานบรรดาศักดิ์เป็นออกญาเสนาภิมุข
สวรรคต

สมเด็จพระเจ้าทรงธรรมทรงพระประชวรเมื่อวันพฤหัสบดี เดือนยี่ ขึ้น 6 ค่ำ จ.ศ. 989 หรือราว ธันวาคม พ.ศ. 2170 ขณะที่พระองค์ประชวรหนัก มีพระราชประสงค์จะมอบราชสมบัติให้พระราชโอรสองค์ใหญ่ คือ พระเชษฐาธิราชกุมาร โดยทรงมอบให้ออกญาศรีวรวงศ์ จางวางมหาดเล็ก ซึ่งเป็นพระญาติที่ไว้วางพระทัยเป็นผู้ดูแลพระเชษฐาธิราชจนกว่าจะได้ครองราชย์ จนอีก 1 เดือนกับอีก 16 วันถัดมาก็เสด็จสวรรคต แต่ชาวฮอลันดาได้บันทึกไว้ว่าพระองค์สวรรคตเมื่อวันที่ 12 ธันวาคม พ.ศ. 2171 สมเด็จพระเจ้าทรงธรรมครองราย์ได้ 17 ปี
พระราชสันตติวงศ์

สมเด็จพระเจ้าทรงธรรมมีพระราชโอรส 3 พระองค์ ได้แก่ พระเชษฐาธิราชกุมาร พระพันปีศรีสิน และพระอาทิตยวงศ์ ส่วนจดหมายเหตุวันวลิตระบุว่า พระองค์มีพระราชโอรส 9 พระองค์ พระราชธิดา 8 พระองค์
ใน คำให้การชาวกรุงเก่า ระบุว่าสมเด็จพระเจ้าทรงธรรม มีพระมเหสีสองพระองค์ คือพระนางจันทราชา และพระนางขัตติยเทวี มีพระราชธิดาด้วยกันองค์ละสี่พระองค์ รวมมีพระราชธิดาทั้งหมดแปดพระองค์ ดังนี้
| --- | --- |
 พระนางจันทราชา ปทุมาเทวี  สุริยา  จันทาเทวี  สิริกัลยา:  พระนางขัตติยเทวี อุบลเทวี  นภาเทวี  อรบุตรี  กนิษฐาเทวี
ดูเพิ่ม

รายพระนามพระมหากษัตริย์ไทย
| ก่อนหน้า |  | สมเด็จพระเจ้าทรงธรรม |  | ถัดไป |
| --- | --- | --- | --- | --- |
| สมเด็จพระศรีเสาวภาคย์ (พ.ศ. 2153 - พ.ศ. 2154) |  |   พระเจ้ากรุงศรีอยุธยา   (พ.ศ. 2154 - 2171) |  | สมเด็จพระเชษฐาธิราช ( พ.ศ. 2171 - พ.ศ. 2173) |
วัดพระพุทธบาทราชวรมหาวิหาร, จังหวัดสระบุรี, ทรงสร้างโดยสมเด็จพระเจ้าทรงธรรม
Goal Club เกมล้มโต๊ะ

| Goal Club เกมล้มโต๊ะ |
| --- | --- |
โปสเตอร์ภาพยนตร์
กำกับ: กิตติกร เลียวศิริกุล
เขียนบท: กิตติกร เลียวศิริกุล ธนกร พงษ์สุวรรณ ดุลยสิทธิ์ นิยมกุล
อำนวยการสร้าง: ไบรอันลินด์เซ มาร์การ์
นักแสดงนำ: อัครินทร์ อัครนิธิเมธรัฐ ปริญญา งามวงศ์วาน วงศ์วรุตม์ ตันตระกูล เคนทร์สมุทร์ ฮัมเมอลิงก์ บริวัตร อยู่โต สุรัตนาวี สุวิพร
ตัดต่อ: ณัฐวุฒิ กิตติคุณ
ดนตรีประกอบ: ออเรนจ์ มิวสิก
ผู้จัดจำหน่าย: ฟิล์มบางกอก
วันฉาย: 4 พฤษภาคม พ.ศ. 2544
ความยาว: 108 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากสยามโซน
Goal Club เกมล้มโต๊ะ เป็นภาพยนตร์ไทยแนวแอ็คชั่น-ดราม่า ที่ออกฉายใน พ.ศ. 2544 กำกับโดยกิตติกร เลียวศิริกุล เนื้อเรื่องเกี่ยวกับชีวิตของกลุ่มวัยรุ่นที่เพิ่งเรียนจบ แล้วเข้าไปพัวพันกับการพนันบอลโดยเป็นเด็กเดินโพย แต่เมื่อเงินที่ได้จากการเดินโพยไม่พอที่ใช้ทำตามฝันได้ จึงร่วมกันโกงโต๊ะพนันบอล จนในท้ายที่สุดก็ต้องหาทางล้มโต๊ะ เพราะถูกเสี่ยเจ้าของโต๊ะจับได้ นำความสนุกและความคึกคะนองไปสู่ความลุ่มหลงมัวเมาและความหายนะกับพวกเขานี้ในที่สุด
Goal Club เกมล้มโต๊ะออกฉายครั้งแรกในวันที่ 27 เมษายน พ.ศ. 2544 ผลิตโดยบีอีซี-เทโร เอ็นเตอร์เทนเม้นท์ และฟิล์มบางกอก และจัดจำหน่ายโดยฟิลม์บางกอก
เค้าโครงเรื่อง

ง้วน, เน, เปเล่, แบงก์ และอ็อตโต้เป็นกลุ่มเพื่อนนักเรียน ม.ปลาย ที่เป็นนักกีฬาฟุตบอลของโรงเรียน และยังชื่นชอบการดูบอลอย่างเป็นชีวิตจิตใจ เมื่อพวกเขาจบออกมา บางคนก็เรียนต่อ บางคนก็ไม่เรียนและบางคนก็เรียนไปด้วย ทำงานไปด้วย แต่เมื่อการถ่ายทอดฟุตบอลแมทช์สำคัญๆ ทางโทรทัศน์เมื่อไร พวกเขาก็กลับมารวมตัวกันเพื่อดูบอลด้วยกันเสมอ โดยพวกเขาตั้งชื่อกลุ่มดูบอลของตัวเองว่า "โกลคลับ"
อ๊อตโต้ทำงานเป็นคนเดินเอกสารให้กับคนที่มาต่อทะเบียนรถยนต์ที่กองทะเบียนรถยนต์ ซึ่งอ๊อตโต้พบว่าเป็นงานที่น่าเบื่อและได้เงินน้อย แต่ก็จำต้องทำเพราะมีวุฒิการศึกษาแค่ ม.6 ทำให้เจ แฟนสาวของอ๊อตโต้ไปคบกับหนุ่มที่แม่เป็นคนแนะนำให้รู้จัก ซึ่งเป็นคนที่มีฐานะและรสนิยมดีกว่าอ๊อตโต้ จนกระทั่งวันหนึ่งอ๊อตโต้ได้พบกับสอง คนเดินโพยบอล หรือคนรับส่งของระหว่างคนแทงบอลกับโต๊ะบอลที่มีเฮียเป็นเจ้ามือ สองได้ชักชวนอ๊อตโต้ให้มาเป็นคนเดินโพยบอล คอยหาลูกค้ารับแทงบอลส่งโต๊ะเฮีย เพราะเห็นว่าอ๊อตโต้มีความรู้เกี่ยวกับฟุตบอล และน่าจะให้คำแนะนำกับลูกค้าที่มาแทงบอลได้
เมื่ออ๊อตโต้รับงานเป็นคนเดินโพยให้กับเฮีย จากรายรับน้อยๆ ที่ได้เป็นค่าจ้างจากการเดินเอกสาร ก็กลายเป็นรายได้นับหมื่นที่ได้จากค่าแบ่งเปอร์เซ็นต์จากเงินที่ลูกค้าแทงพนัน อ๊อตโต้ชวนเพื่อนในกลุ่มมาเดินโพยบอลร่วมกัน โดยหาลูกค้าที่แต่ละคนรู้จัก สร้างรายได้ให้กับพวกเขาทุกคนอย่างเป็นกอบเป็นกำ แต่ละคนก็นำเงินที่ได้ไปทำตามฝันที่แต่ละคนมี แต่เมื่อเงินยังไม่พอที่จะไปทำฝันให้สำเร็จได้ พวกเขาจึงตัดสินใจที่จะโกงโต๊ะบอล ด้วยการตั้งตัวเป็นโต๊ะเอง เมื่อหาลูกค้ามาได้ก็ไม่ส่งเงินให้กับโต๊ะใหญ่ จนได้เงินมาเป็นจำนวนมาก จากที่ทุกคนคิดกันไว้ว่าจะทำแค่ครั้งเดียว แต่เมื่อเห็นผลอย่างนี้แล้ว ความคิดของกลุ่มก็เริ่มจะแตกต่าง บางคนเห็นว่าเงินที่ได้จากการโกงนั้นได้มาง่าย จึงควรที่จะทำต่อไปเรื่อยๆ ในขณะที่อ๊อตโต้เห็นว่าการทำแบบนี้อันตรายและเสี่ยงเกินไป อ๊อตโต้กับแบงค์จังตัดสินใจเลิก ในขณะเน ง้วน และเปเล่ยังทำต่อไป จนในที่สุดแล้วโกลคลับก็แตก
เมื่อเฮียรู้ว่ามีการโกงโต๊ะเกิดขึ้น จึงส่งสองไปทวงเงินคืนกับอ๊อตโต้ แต่ในเมื่ออ๊อตโต้เลิกเดินโพยไปแล้ว จึงพบกับเน ง้วนและเปเล่แทน แต่เมื่อทั้งสามกำลังจะเข้าตาจน อ๊อตโต้และแบงค์ก็กลับมาช่วยและรุมอัดสองจนหมดสภาพไป จากนั้นพวกเขาจึงแก้แค้นเฮียด้วยการโทรไปบอกเบาะแสให้กับตำรวจ ทำให้เฮียถูกจับและโต๊ะของเฮียถูกปิดลง หารู้ไม่ว่าเฮียนั้นมีเส้นสายทางด้านกฎหมาย และสามารถประกันตัวออกมาได้อย่างง่ายดาย เฮียและพวกจึงเข้าไปหาโกลคลับแล้วขู่ที่จะฆ่าทุกคนถ้ายังไม่ยอมคืนเงิน แต่ในเมื่อพวกเขาได้ใช้เงินไปหมดแล้ว จึงไม่มีทางที่จะคืนเงินเฮียได้ เปเล่ถูกเฮียยิงแต่ก่อนที่ทุกคนจะทำอะไรได้ ตำรวจก็บุกเข้ามาล้อมที่เกิดเหตุ แล้วการยิงต่อสู้กันระหว่างพวกเฮียและตำรวจก็เริ่มขึ้น เฮียและลูกน้องอีกหลายคนถูกตำรวจยิงเสียชีวิต ในขณะที่กลุ่มวัยรุ่นที่เหลือวิ่งหนีอย่างไม่คิดชีวิต แสดงให้เห็นในจุดจบของเรื่องว่า ท้ายที่สุดไม่มีใครได้ดีเมื่อเข้าไปยุ่งเกี่ยวกับการพนัน
นักแสดงนำ

อัครินทร์ อัครนิธิเมธรัฐ แสดงเป็นอ๊อตโต้: ผู้ที่เชื่อว่าทุกอย่างที่ตัวเองทำต้องเกิดประโยชน์ ถ้าไม่ใช่เพื่อคนอื่นก็เพื่อตัวเอง
วงศ์วรุตม์ ตันตระกูล แสดงเป็นง้วน: ลูกครึ่งจีนที่ต้องการให้น้องชายคนเดียวของตัวเองได้เทียบเท่ากับเด็กคนอื่นๆ
ปริญญา งามวงศ์วาน แสดงเป็นแบงค์: ลูกนายตำรวจที่ถูกเลี้ยงดูมาให้ตามทำกฎเกณฑ์
เคนทร์สมุทร์ ฮัมเมอลิงก์ แสดงเป็นเน: นักวางแผนประจำกลุ่ม
บริวัตร อยู่โต แสดงเป็นเปเล่: ส่วนเกินของกลุ่ม พยายามหาเงินเพื่อช่วยปลดหนี้พนันของพ่อ
สุรัตนาวี สุวิพร แสดงเป็นเจ: แฟนสาวของอ๊อตโต้
โกวิท วัฒนกุล แสดงเป็นสอง: คนเดินโพยบอลให้กับโต๊ะของเฮีย
จีระศักดิ์ ปิ่นสุวรรณ แสดงเป็นเฮีย: เจ้ามือโต๊ะบอล
ลาน

บทความนี้เกี่ยวกับพันธุ์ไม้ สำหรับสปริงที่เป็นแหล่งจ่ายกำลังในกลไก ดูที่ ลาน (กลไก)
| ลาน |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Corypha
สปีชีส์:: C.   lecomtei
ชื่อทวินาม
Corypha  lecomtei 

ลาน ชื่อวิทยาศาสตร์:  Corypha lecomtei เป็นไม้ยืนต้นในวงศ์ปาล์ม ใบเดี่ยว ใบใหญ่คล้ายพัด ช่อดอกขนาดใหญ่ทรงกรวย ดอกสีเหลืองอ่อน ผลแก่เต็มที่สีเหลืองกลมรี มีเปลือกหุ้ม สีเขียว เนื้อในสีขาว รสหวาน ผลแก่ เปลือกแข็ง สีดำ ตรงกลางผลกลวง มีน้ำอยู่ข้างใน ออกผลครั้งเดียวในชีวิต จากนั้นจะตาย ใบลานใช้ทำเครื่องจักสาน มุงหลังคา ลำต้นทำครก ผลกินสดหรือเชื่อม ในทางยา เปลือกลานใช้เป็นยาระบาย ใบลานเผาไฟใช้เป็นยาดับพิษ แก้อักเสบ รากใช้ฝนแก้ร้อน ขับเหงื่อ
เจ

เจ หรือ เจย์ อาจหมายถึง
J หรือ j ตัวอักษรละติน ในลำดับที่ 10 ในภาษาอังกฤษ
เทศกาลกินเจ
เจ มาร์ท บริษัทธุรกิจอุปกรณ์โทรศัพท์มือถือ
เจ-ป็อป แนวดนตรีของญี่ปุ่น
ภาษาเจ (J)
ภาษาเจชาร์ป (J#)
ภาษาเจพลัสพลัส (J++)
เจสคริปต์
เจตริน วรรธนะสิน (เจ) นักร้องชายไทย
มณฑล จิรา (เจ) นักร้องชายไทย
เจย์ โจว นักร้องชาวไต้หวัน
เจสสิก้า เจย์ นักร้องแนวแดนซ์
เจย์-ซี นักร้องแนวแร็ปชาวอเมริกัน
เจ. เค. โรว์ลิ่ง ผู้แต่งแฮร์รี่ พอตเตอร์
เจ พัก นักร้องวงดนตรีเกาหลีใต้ เดย์ซิกซ์
เจ สมาชิกเกิร์ลกรุปเกาหลีใต้ สเตย์ซี
เจ (โปเกมอน) - ตัวละครในการ์ตูนโปเกมอน
เจย์ (ล่าขุมทรัพย์สุดขอบฟ้า) - ตัวละครในการ์ตูนล่าขุมทรัพย์สุดขอบฟ้า
เจ โจนาห์ เจมส์สัน - ตัวละครในการ์ตูนสไปเดอร์-แมน
เจย์ วอล์คเกอร์ - ตัวละครในการ์ตูนตัวต่อนินจา แสบซ่าส์มหากาฬ
ซาวารากิ เจ - ตัวละครในการ์ตูนแบทเทิลสปิริตส์ บะชิน ทอปปะ
แคว้นอัลมะดีนะฮ์

25°0′N 39°30′E﻿ / ﻿25.000°N 39.500°E﻿ / 25.000; 39.500
| อัลมะดีนะฮ์ |
| --- | --- |
แคว้น
المدينة المنورة
แผนที่แคว้นมะดีนะฮ์ (สีแดง)
เมืองหลวง: มะดีนะฮ์
การแบ่งเขตการปกครอง: 7
การปกครอง
 • ผู้ว่าราชการแคว้น: Faisal bin Salman
 • รองผู้ว่าราชการแคว้น: Saud bin Khalid
พื้นที่
 • ทั้งหมด: 151,990 ตร.กม. (58,680 ตร.ไมล์)
ประชากร (สำมโน 2017)
 • ทั้งหมด: 2,132,679 คน
 • ความหนาแน่น: 14 คน/ตร.กม. (36 คน/ตร.ไมล์)
ISO 3166-2: 03
แคว้นอัลมะดีนะฮ์ หรือ แคว้นอัลมะดีนะตุลมุเนาวะเราะฮ์ (อาหรับ: المدينة المنورة Al-Madīnah al-Munawarah) เป็นแคว้นของประเทศซาอุดีอาระเบีย, โดยตั้งอยู่ทางภาคตะวันตกติดกับทะเลแดง มีพื้นที่ 151,990 กม.² และมีประชากร 2,132,679 คน (สำมโน 2017) แคว้นนี้แบ่งเป็น 7 เขต (มุฮัฟฟาซัต) ดังนี้:
| --- | --- |
เขต: ประชากร
มะดีนะฮ์: 995,619
อัล ฮุนัยกียะฮ์: 52,549
มะฮัด อัลษะฮับ: 53,687
อัล-อูลา: 57,495
บัดร์: 58,088
ค็อยบัร: 45,489
ยันบู อัลบาฮัร: 249,797
เมืองหลวงของแคว้นคือมะดีนะฮ์ ซึ่งเป็นเมืองศักดิ์สิทธิ์อันดับสองในศาสนาอิสลาม. และมีมะดาอินซอลิฮ์ โบราณสถานยุคก่อนอิสลามที่กลายเป็นแหล่งมรดกโลกของUNESCO .
แหล่งข้อมูลอื่น

Emirate of Al Madinah Official website
ระบบบริการสุขภาพในประเทศญี่ปุ่น

ค่าใช้จ่ายด้านสุขภาพรวมต่อประชากรแบ่งตามประเทศ (Total health spending per capita) ปรับตามภาวะเสมอภาคของอำนาจซื้อของประเทศญี่ปุ่น เปรียบเทียบกับชาติที่พัฒนาแล้วบางส่วน
ระบบบริการสุขภาพในประเทศญี่ปุ่น ให้บริการสุขภาพต่าง ๆ รวมถึง การคัดกรองโรค, การดูแลก่อนคลอด (prenatal care), และการควบคุมโรคติดต่อ ประชาชนของประเทศญี่ปุ่นจะจ่ายค่าบริการสุขภาพสูงสุดไม่เกิน 30% ในขณะที่รัฐบาลจ่ายส่วนที่เหลือ 70% ของค่าบริการทางสุขภาพ การอุดหนุนค่าบริการสุขภาพของประชาชนนี้ถือเป็นส่วนหนึ่งของระบบประกันสุขภาพถ้วนหน้า (universal health care insurance system) ของรัฐบาลซึ่งสร้างการเข้าถึงของประชาชนอย่างเท่าเทียม ด้วยค่าบริการสุขภาพซึ่งตั้งโดยคณะกรรมการของรัฐ กฎหมายของประเทศบังคับให้ประชากรของประเทศญี่ปุ่นทุกคนต้องมีประกันสุขภาพของตัวเอง ผู้ที่ไม่มีประกันสุขภาพซึ่งทำโดยผู้ว่าจ้างงานจะได้รับสิทธิ์ในการเข้าร่วมโครงการประกันสุขภาพของรัฐซึ่งบริหารดูแลโดยองค์กรปกครองส่วนท้องถิ่น ในระบบนี้ ผู้ป่วยสามารถเลือกแพทย์หรือสถานพยาบาลได้อย่างอิสระโดยที่ประกันสุขภาพไม่สามารถปฏิเสธค่าใช้จ่ายได้ นอกจากนี้สถานพยาบาลในประเทศญี่ปุ่นยังถูกบังคับด้วยกฎหมายให้ต้องดำเนินกิจการในรูปแบบไม่แสวงผลกำไร (non-profit) และต้องบริหารโดยแพทย์เท่านั้น
ค่าบริการทางการแพทย์นั้นถูกกำหนดอย่างเข้มงวดโดยรัฐบาลเพื่อทำให้ราคาไม่สูงเกินไป และผู้ป่วยจะต้องจ่ายค่ารักษาพยาบาลเพียง 10%, 20% หรือ 30% ของค่ารักษาพยาบาลเท่านั้น อัตราส่วนนี้ขึ้นอยู่กับรายได้ของครอบครัวและอายุของผู้ป่วย ส่วนค่าใช้จ่ายส่วนที่เหลือนั้นรัฐบาลเป็นผู้จ่ายให้ อย่างไรก็ตามรัฐได้กำหนดขีดเริ่ม (thresholds) ต่อเดือนสำหรับแต่ละครัวเรือน ซึ่งค่ารักษาพยาบาลที่เกินค่าขีดเริ่มที่ตั้งไว้ก็จะถูกยกเลิกทิ้งไปหรือรัฐเป็นผู้อุดหนุนส่วนนั้นแทน ค่าขีดเริ่มนี้จะแบ่งตามรายได้และอายุเช่นเดียวกัน
ผู้ป่วยที่ไม่มีประกันสุขภาพจะต้องจ่ายค่ารักษาพยาบาลเองเต็มจำนวน อย่างไรก็ตามในครัวเรือนที่มีรายได้ต่ำ รัฐบาลจะยกเลิกค่าใช้จ่ายทั้งหมดและอุดหนุนค่าใช้จ่ายส่วนนั้นแทน
ค่าใช้จ่าย

| 0 | 1 | 2 |
| --- | --- | --- |
| สาธารณะ  14,256 พันล้านเยน(38.1%) | รัฐบาล | 9,703 พันล้านเยน (25.9%) |
| สาธารณะ  14,256 พันล้านเยน(38.1%) | องค์กรปกครองส่วนท้องถิ่น | 4,552 พันล้านเยน (12.2%) |
| ประกันสังคม  18,1319 พันล้านเยน (48.5%) | ผู้ว่าจ้างงาน | 7,538 พันล้านเยน (20.1%) |
| ประกันสังคม  18,1319 พันล้านเยน (48.5%) | ลูกจ้าง | 10,5939 พันล้านเยน (28.3%) |
| จ่ายด้วยตนเอง (Out-of-pocket) | จ่ายด้วยตนเอง (Out-of-pocket) | 4,757 พันล้านเยน (12.7%) |
| อื่น ๆ | อื่น ๆ | 274 พันล้านเยน (0.7%) |
| รวม | รวม | 37,420พันล้านเยน |
ในปี 2008 ค่าใช้จ่ายด้านสุขภาพของญี่ปุ่นคิดเป็น 8.2% ของจีดีพี หรือคิดเป็น 2,859.7 ดอลลาร์สหรัฐต่อประชากร สูงเป็นอันดับที่ 20 ในบรรดาประเทศสมาชิกขององค์การเพื่อความร่วมมือและการพัฒนาทางเศรษฐกิจ (OECD) และคิดเป็นปริมาณเท่ากับค่าเฉลี่ยรวมของประเทศในกลุ่มด้วย ในปี 2018 สัดส่วนค่าใช้ายของญี่ปุ่นได้เพิ่มเป็น 10.9% ของจีดีพี ซึ่งสูงกว่าค่าเฉลี่ยของประเทศกลุ่ม OECD ซึ่งอยู่ที่ 8.8%
รัฐบาลญี่ปุ่นสามารถวบคุมรายจ่ายได้เป็นหลายทศวรรษด้วยระบบตารางเวลาการใช้เงินคืนค่าบริการของรัฐที่เป็นระบบระเบียบ (nationally uniform fee schedule for reimbursement) นอกจากนี้รัฐบาลยังสามารถลดค่าบริการนี้ลงได้เมื่อเศรษฐกิจเกิดการชะลอตัวหรือฝืดเคือง ในทศวรรษ 1980 ค่าใช้จ่ายการบริการสุขภาพของญี่ปุ่นได้เพิ่มขึ้นอย่างรวดเร็ว เช่นเดียวกับประเทศที่พัฒนาทางอุตสาหกรรมแล้วหลายประเทศ (industrialised nations) ในขณะที่บางประเทศอย่างสหรัฐปล่อยให้ค่าบริการนี้สูงขึ้นเรื่อย ๆ ญี่ปุ่นกลับลงมือจัดการควบคุมอุตสาหกรรมสุขภาพอย่างจริงจังและแน่นหนาเพื่อควบคุมราคาบริการ ค่าบริการสุขภาพทุกรูปแบบจะถูกตั้งและควบคุมทุกสองปีโดยผ่านการเจรจาระหว่างรัฐมนตรีว่าการกระทรวงสาธารณสุขกับแพทย์ ทุกบริการทางการแพทย์และทุกการใช้ยาจะถูกตั้งราคาไว้ที่มาตรฐานเดียวกันในทุกสถานพยาบาล ทั้งประเทศ หากแพทย์เลือกที่จะหลีกหนีระบบนี้ด้วยการเพิ่มจำนวนบริการทางการแพทย์ให้กับผู้ป่วยเพื่อเพิ่มรายได้ ก็อาจส่งผลให้ในการประเมินตั้งราคาในครั้งถัดไป รัฐบาลอาจลดราคาค่าบริการของบริการทางการแพทย์นั้น ๆ ลง เหตุการณ์นี้เคยเกิดขึ้นแล้วเมื่อปี 2002 เมื่อรัฐบาลลดค่าบริการ MRI ลง 35% จากสองปีก่อนหน้า ดังนั้น จนถึงปี 2009 ค่าบริการ MRI ส่วนช่วงคอจึงอยู่ที่เพียง 98 ดอลลาร์สหรัฐในประเทศญี่ปุ่น เทียบกับในสหรัฐที่อยู่ที่ 1,500 ดอลลาร์สหรัฐ
เมื่อค่าใช้จ่ายทางการแพทย์รวมของผู้ป่วยต่อเดือนนั้นถึงขีดสุดที่รัฐกำหนดไว้ จะไม่มีการเหมาจ่ายต่อไปอีกในเดือนนั้น ๆ ค่าขีดเริ่ม (threshold) ของการเหมาจ่ายต่อเดือนนั้นแบ่งเป็นสามระดับตามรายได้และอายุของผู้ป่วย
ประเทศญี่ปุ่นเลือกใช้ยาทั่วไป (generic drugs) เพื่อประหยัดค่าใช้จ่าย ในปี 2010 ญี่ปุ่นมีเป้าหมายในการเพิ่มยาเข้าไปในบัญชียาที่ครอบคลุมโดยประกันสุขภาพของรัฐ อาการเจ็บป่วยต่าง ๆ ที่เกี่ยวเนื่องกับการสูงอายุยังคงเป็นหนึ่งในความกังวลหลัก ผู้สูงอายุจึงเป็นเป้าหมายหลักของการวิจัยและการตลาดของบริษัทยาในญี่ปุ่น
การจัดสรร

ประชากรญี่ปุ่นมีการคาดหมายคงชีพเมื่อเกิด (life expectancy at birth) สูงที่สุดในโลก อยู่ที่ 83 ปี (ข้อมูลปี 2009) แยกเป็นเพศชายอยู่ที่ 79.6 ปี และเพศหญิงที่ 86.4 ปี สิ่งนี้สำเร็จได้ในระยะเวลาที่ค่อนข้างสั้นด้วยการลดอัตราการเสียชีวิตจากโรคติดต่อลงอย่างรวดเร็วในช่วงทศวรรษ 1950 ถึงต้นทศวรรษ 1960 ตามด้วยการลดอัตตราการเสียชีวิตจากเส้นเลือดในสมองแตกลงอย่างรวดเร็วในช่วงกลางทศวรรษ 1960
ข้อมูลปี 2008 พบว่าจำนวนเตียงผู้ป่วยระยะเฉียบพลัน (acute care beds) ต่อประชากร 1000 คนอยู่ที่ 8.1 สูงกว่าประเทศสมาชิก OECD อย่างสหรัฐ ซึ่งอยู่ที่ 2.7 อย่างไรก็ตามการเปรียบเทียบโดยใช้ค่านี้อาจเป็นไปได้ยาก เนื่องจาก 34% ของผู้ป่วยที่เข้าโรงพยาบาลนานกว่า 30 วัน รวมกระทั่งเวลาที่พักรักษาตัวบนเตียง จะถูกรวมเป็นผู้ป่วยระยะเฉียบพลันทั้งหมด  โดยเฉลี่ยผู้ป่วยหนึ่งคนพบแพทย์ 13 ครั้งต่อปี มากกว่าสองเท่าของค่าเฉลี่ยรวมของประเทศสมาชิก OECD
ข้อมูลปี 2008 ระบุว่ามีแพทย์ปฏิบัติการ 2.2 คนต่อประชากร 1000 คน ซึ่งใกล้เคียงกับสหรัฐที่ 2.4 ส่วนจำนวนพยาบาลปฏิบัติการอยู่ที่ 9.5 คนต่อประชากร 1000 คน ต่ำกว่าสหรัฐที่ 10.8 อยู่เล็กน้อย และเกือบเท่ากันกับสหราชอาณาจักร (9.5) และแคนาดา (9.2) แพทย์และพยาบาลของญี่ปุ่นจะได้รับใบอนุญาตประกอบวิชาชีพตลอดชีวิต โดยไม่ต้องมีการต่อใบอนุญาต ศึกษาต่อเพิ่มเติม และไม่มีการตรวจสอบประสิทธิภาพการทำงาน แพทย์ทั่วไป (Generalist) กับแพทย์เฉพาะทาง (Specialist) ในญี่ปุ่นนั้นไม่ได้ถือว่าแตกต่างกันอย่างเป็นทางการ ปกติแล้วในญี่ปุ่น แพทย์จะถูกฝึกฝนให้เป็นแพทย์เฉพาะทางโดยตรง โดยเมื่อจบการศึกษาในสาขาเฉพาะทางแล้ว มีเพียงส่วนน้อยเท่านั้นที่เลือกประกอบอาชีพในฐานะแพทย์เฉพาะทางด้านที่ได้ศึกษามา ในขณะที่แพทย์ส่วนใหญ่มักเลือกที่จะออกจากโรงพยาบาลขนาดใหญ่และมาประกอบอาชีพในโรงพยาบาลชุมชนขนาดเล็ก ๆ ตามต่างจังหวัดหรือเปิดคลินิกของตนเอง ประเทศญี่ปุ่นไม่มีระบบสำหรับการเป็นแพทย์ทั่วไปโดยตรง ต่างกันกับหลายประเทศ จึงทำให้ผู้ป่วยมักพบแพทย์เฉพาะทางในคลินิกต่าง ๆ โดยตรง ระบบการศึกษาที่เป็นหลักสูตรสำหรับแพทย์ทั่วไปเพิ่งมีครั้งแรกในญี่ปุ่นเมื่อปี 1978 ที่มหาวิทยาลัยแพทยศาสตร์ซางะ (Saga Medical University)
ดูเพิ่ม

สาธารณสุขในประเทศญี่ปุ่น
การสูงอายุของประเทศญี่ปุ่น (Aging of Japan)
Erwin Bälz — ที่ปรึกษาต่างประเทศของรัฐบาลญี่ปุ่นในยุคเมอิจิ และหนึ่งในผู้ร่วมให้กำเนิดการแพทย์สมัยใหม่ในญี่ปุ่น
ศูนย์การแพทย์สาธารณะในประเทศญี่ปุ่น
ประชาสงเคราะห์ในประเทศญี่ปุ่น
แพทย์ที่ให้บริการต่อประชากร ข้อมูลปี 1960 ถึง 2008
เฮลโลคิตตี

| เฮลโลคิตตี |
| --- | --- |
ตัวละครใน ซานริโอ
เฮลโลคิตตี
ปรากฏครั้งแรก: ค.ศ. 1974
ปรากฏครั้งสุดท้าย: ปัจจุบัน
สร้างโดย: ยูโกะ ชิมิซุ
ให้เสียงโดย: ญี่ปุ่น: ฟูยูมิ ชิราอิชิ (คิตตีแอนด์มิมิส์นิวอัมเบรลลา) มามิ โคยามะ (เฮลโลคิตตีส์ซินเดอรลลา) อาเคมิ โอกามุระ (เฮลโลคิตตีส์เฟอร์รีเทลเทียเตอร์) เมกุมิ ฮายาชิบาระ (ซานริโอเวิร์ลออฟแอนิเมชัน, เฮลโลคิตตี้ส์พาราไดส์, ซาริโอปุโรแลนด์โชว์ (หลากหลาย)) อังกฤษ: ทารา สตรอง (เฮลโลคิตตีส์เฟอร์รีเทลเทียเตอร์) คาเรน เบิร์นสตีน (ไดสึกิ! เฮลโลคิตตี) โมนิกา รีออล (เฮลโลคิตส์แอนิเมชันเทียเตอร์) เมลิสซา ฟาห์น (เฮลโลคิตตีส์พาราไดส์) แชนนอน แซตเทิลไมเออร์ (โกรว์อิงอัพวิตเฮลโลคิตตี) โซเนสส์ สตีเวนส์ จูเลียต ซิมมอนส์ (เฮลโลคิตตีแอนด์เฟรนส์ - เลตส์เลิร์นทูเกเตอร์) จูเลีย เซลส์ (เดอะเวิร์ลออฟเฮลโลคิตตี)
ข้อมูลตัวละครในเรื่อง
เผ่าพันธุ์: ตัวการ์ตูนเด็กผู้หญิงที่มีลักษณะเหมือนแมวหางกุดญี่ปุ่น
เพศ: หญิง
ครอบครัว: มิมิ (น้องสาวฝาแฝด)   จอร์จ (พ่อ)   แมรี (แม่)   แอนโทนี (ปู่)   มาร์กาเรต (ยาย)   ชาร์มมี คิตตี (แมวสัตว์เลี้ยง)   เดียร์ แดเนียล (เพื่อนสมัยเด็ก)   มายเมโลดี้ (เพื่อนสนิท)
สัญชาติ: อังกฤษ
ชื่อเต็ม: คิตตี ไวต์
เฮลโลคิตตี (ญี่ปุ่น: ハローキティ; โรมาจิ: Harō Kiti; อังกฤษ: Hello Kitty) (ชื่อเต็ม: คิตตีไวท์; ญี่ปุ่น: キティ・ホワイト; โรมาจิ: Kiti howaito; อังกฤษ: Kitty White)  คือตัวละครที่สร้างโดยบริษัทซานริโอ้ ประเทศญี่ปุ่น ออกแบบครั้งแรกโดยคุณยูโกะ ชิมิซุ โดยเธอวาดออกมาเป็นภาพแมวญี่ปุ่นหางสั้น เพศเมีย สีขาว ที่ติดโบว์สีแดง เฮลโลคิตตีปรากฏตัวครั้งแรกในรายการ “A vinyl coin purse” เป็นที่รู้จักในประเทศญี่ปุ่นในปี 1974 และถูกนำไปออกอากาศที่สหรัฐอเมริกาในปี 1976 โดยมีบุคลิกที่แสดงออกถึงความน่ารักของวัฒนธรรมที่เป็นที่นิยมของญี่ปุ่น ในปี 2010 ที่เฮลโลคิตตีที่มีอายุครบ 36 ปี บริษัทซานริโอได้สร้างให้ตัวละครนี้เป็นปรากฏการณ์การตลาดระดับโลกที่มีมูลค่าถึง ห้าพันล้านดอลล่าร์ และต่อมาในปี 2014 เมื่อเฮลโลคิตตีมีอายุ 40 ปี ก็สามารถสร้างมูลค่าตลาดได้ถึงเจ็ดพันล้านดอลลาร์ โดยไม่ต้องมีการโฆษณาใด ๆ
จากเป้าหมายเดิมที่มุ่งเน้นลูกค้าในกลุ่มก่อนวัยรุ่น ซึ่งตลาดของเฮลโลคิตตี ได้ขยายไปสู่ผู้บริโภคที่เป็นผู้ใหญ่ เราสามารถพบผลิตภัณฑ์ของเฮลโลคิตตีได้ในรูปแบบที่หลากหลาย ตั้งแต่อุปกรณ์การเรียน เครื่องประดับแฟชั่น จนถึงสินค้าราคาแพง ๆ และคิตตีถูกสร้างเป็น ละครทีวีเฮลโลคิตตี สำหรับเด็กอีกหลายตอน นอกจากนั้นยังเป็น ตัวละครหลักของสวนสนุกซานริโอ้ 2 แห่งในญี่ปุ่น ได้แก่ ฮาร์โมนีแลนด์ และสวนสนุกในร่ม ซานริโอ้ พูโรแลนด์ อีกด้วย
ตัวละคร

จากข้อมูลตัวละครอย่างเป็นทางการสำหรับเฮลโลคิตตี ชื่อเต็มของเธอคือ คิตตีไวท์ (ญี่ปุ่น: キティ・ホワイト; โรมาจิ: Kiti howaito; ทับศัพท์: Kitty White) เธอเกิดในเขตชานเมืองของกรุงลอนดอน ประเทศอังกฤษ เมื่อวันที่ 1 พฤศจิกายน มีความสูงเท่ากับแอปเปิ้ล 5 ผล และน้ำหนักเท่ากับแอปเปิ้ล 3 ผล ภาพลักษณ์ของเธอคือหญิงสาวที่สดใสและใจดี สนิทกับน้องสาวฝาแฝดของเธอที่ชื่อมิมมี่มาก อบคุ้กกี้เก่งและชอบทานพายแอปเปิ้ลที่แม่ทำ เธอชอบสะสมของน่ารัก ๆ และวิชาที่เธอชื่นชอบในโรงเรียนเป็นภาษาอังกฤษ ดนตรี และศิลปะ
เฮลโลคิตตี เป็นตัวละครที่รายล้อมไปด้วยครอบครัวขนาดใหญ่ที่ทุกคนมีนามสกุลไวท์ น้องสาวฝาแฝดของเธอที่ชื่อมิมมี่ เป็นเด็กผู้หญิงที่ขี้อายมาก ชอบเย็บปักถักร้อยและฝันถึงการแต่งงาน ในขณะที่คิตตีสวมโบว์สีแดงที่หูซ้ายของเธอ มิมมี่จะสวมโบว์สีเหลืองอยู่ทางด้านขวา จอร์จซึ่งเป็นพ่อของพวกเขาเป็นคนที่น่าเชื่อถือ มีอารมณ์ขัน แต่มักจะเหม่อลอยอยู่บ่อย ๆ ในขณะที่แม่ (แมรี่) ทำอาหารเก่งและชอบทำงานบ้าน คุณปู่แอนโทนี่ชอบที่เล่าเรื่องราวต่าง ๆ ให้ฟัง ส่วนคุณยายมาร์กาเร็ตชอบเย็บผ้า  เดียร์ แดเนียลเป็นเพื่อนในวัยเด็กของคิตตี เกิดวันที่ 3 พฤษภาคม ในลอนดอน มีชื่อจริงว่า แดเนียล สตาร์ เขาออกเดินทางไปกับพ่อแม่ของเขาและต้องจากเฮลโลคิตตีเป็นเวลานาน เขามีบุคลิกที่ทันสมัยและมีความอ่อนไหว เต้นและเล่นเปียโนเก่ง สนใจในการถ่ายภาพและฝันที่จะเป็นคนดัง
ชาร์มมี คิตตี (Charmmy Kitty) คือแมวเปอร์เซียสีขาวที่เป็นสัตว์เลี้ยงของคิตตี อ่อนน้อมเชื่อฟังเจ้าของและชอบของที่มีประกายเงางาม สร้อยที่คล้องคอแชมมี่ห้อยกุญแจเปิดกล่องเครื่องประดับ ของคิตตี นอกจากนี้คิตตียังมีสัตว์เลี้ยงเป็นหนูแฮมสเตอร์ที่มีชื่อว่าชูการ์ ซึ่งเป็นของขวัญที่ได้รับจากเดียร์ แดเนียล
ประวัติผู้ออกแบบ

ในปี 1962 ชินทาโร ซูจิ ผู้ก่อตั้งซานริโอ้ เริ่มขายรองเท้าแตะยางพิมพ์ลายดอกไม้ ซูจิสังเกตเห็นว่าสามารถเพิ่มผลกำไรให้มากขึ้น ด้วยการเพิ่มการออกแบบที่น่ารักบนรองเท้าแตะ จึงจ้างให้นักเขียนการ์ตูน การออกแบบตัวละครที่น่ารักสำหรับสินค้าของเขา บริษัทได้ผลิตสินค้าโดยมีลายรูปตัวละครเพื่อเป็นของขวัญในโอกาสต่าง ๆ เฮลโลคิตตีได้รับการออกแบบโดย ยูโกะ ชิมิซุ และถูกบันทึกอยู่ในตัวละครหลักของซานริโอ้ ในต้นปี 1974  ภาพของการปรากฏตัวครั้งแรกในรายการ “A vinyl coin purse” ในประเทศญี่ปุ่น เป็นภาพที่คิตตีนั่งอยู่ระหว่างขวดนมและชามปลาทอง และปรากฏตัวครั้งแรกในประเทศสหรัฐอเมริกาในปี 1976
บริษัทตัดสินใจที่จะสร้างให้เฮลโลคิตตีเกิดใน ประเทศอังกฤษ เพราะในช่วงเวลาที่คิตตีถูกสร้างขึ้นมา อะไรก็ตามที่มาจากต่างประเทศโดยเฉพาะอย่างยิ่งประเทศอังกฤษให้ความรู้สึกทันสมัยมาก สำหรับคนญี่ปุ่น นอกจากนี้ ซานริโอ้ก็มีตัวละครอื่น ๆ ที่เกิดในสหรัฐอยู่แล้ว พวกเขาจึงต้องการสร้างให้คิตตีมีความแตกต่างออกไป  ชิมิซุ ได้ชื่อคิตตี จากนิยายชื่อมองผ่านกระจก ของ ลูอิส แครอล ที่อยู่ในตอนต้นของหนังสือ ที่อลิซเล่นกับแมวของเธอที่ชื่อ คิตตี   คำขวัญซานริโอ้ คือ "การสื่อสารในสังคม" และซูจิอยากตั้งชื่อของแมวที่จะสะท้อนให้เห็นถึงสิ่งนั้น ครั้งแรกที่เขาคิดว่า "ไฮ คิตตี" ก่อนที่จะเปลี่ยนมาใช้ "เฮลโล" ซึ่งสื่อถึงคำอวยพรได้ด้วย ตัวแทนประชาสัมพันธ์ของบริษัทได้อธิบายว่าคิตตีไม่มีปากเพราะพวกเขาต้องการให้ผู้คนมีอารมณ์ร่วมไปกับตัวละครและมีความสุข หรือเศร้าร่วมไปกับคิตตี  อีกอย่างหนึ่งที่อธิบายได้ว่าทำไมคิตตีไม่มีปากคือการที่เธอ" พูดออกมาจากหัวใจ”  คิตตีเป็นเหมือนกับทูตของซานริโอ้สู่ทั่วโลกและไม่ได้ยึดติดกับภาษาใดโดยเฉพาะ  "บริษัทมองเห็นคิตตีเป็นสัญลักษณ์ของมิตรภาพและพวกเขาหวังว่าเธอจะส่งเสริมมิตรภาพระหว่างผู้คนทั่วโลก มีบางคนให้ข้อสังเกต[โดยใคร?] ว่าเฮลโลคิตตีมีต้นกำเนิดมาจากแมวกวักของญี่ปุ่น (มะเนะกิเนะโกะ) ซึ่งชื่อคิตตีเองก็มีที่มาจากแมวกวัก ซึ่งหมายถึงการกวักมือเรียกแมวในภาษาอังกฤษ